Uchtepa tumanida o‘tkazilgan “Qorbobolar paradi”da 1000 ga yaqin aholi qatnashdi (video)

30-dekabr kuni Toshkent shahrining Uchtepa tumanida “Qorbobolar paradi” o‘tkazilishi to‘g‘risida xabar berilgandi. Poytaxt hokimligi matbuot xizmatining ma’lum qilishicha, ushbu paradda tumanning mingga yaqin aholisi ishtirok etgan.

 Kadr: Telegram
Ma’lum qilinishicha, 100 ga yaqin Qorbobo kiyimidagi faollar tuman ko‘chalari bo‘ylab harakatlanib, aholiga bayramona kayfiyat ulashgan, orkestr jamoalari esa turli ko‘ngilochar kuy-qo‘shiqlarni ijro etgan.
Avvalroq Andijonda yoshlar tashabbusi bilan Yangi yil bayramini ko‘tarinki ruhda nishonlash, bayramni munosib o‘tkazish maqsadida “Yangi yilga 1000 ta Qorbobo” loyihasi tashkil etilgani to‘g‘risida xabar berilgandi.